ΣΩΜΑΤΕΙΟ ΕΡΓΑΖΟΜΕΝΩΝ

ΓΕΝΙΚΟΥ ΝΟΣΟΚΟΜΕΙΟΥ ΘΕΣΣΑΛΟΝΙΚΗΣ

ΑΓΙΟΣ ΔΗΜΗΤΡΙΟΣ

ΕΛ. ΖΩΓΡΑΦΟΥ 2

Τ.Κ. 54634 ΘΕΣΣΑΛΟΝΙΚΗ

ΤΗΛ.ΕΠΙΚΟΙΝΩΝΙΑΣ 2313322318

FAX 2310219091

e-mail: [somatioagiosdimitrios@gmail.com](mailto:somatioagiosdimitrios@gmail.com)

**ΔΕΛΤΙΟ ΤΥΠΟΥ**

Στη ζοφερή κατάσταση στην οποία έχουν περιέλθει τα νοσοκομεία της χώρας, με τους μισούς υπαλλήλους να εργάζονται ως ΟΑΕΔ-ΣΟΧ-επικουρικοί, χωρίς εμπειρία, υπό το καθεστώς του φόβου της απόλυσης και όμηροι των υποσχέσεων της μονιμοποίησης που δεν έρχεται, με χίλια προβλήματα και ελλείψεις μηχανημάτων, υλικού, λοιπού προσωπικού, ιατρών και ιδιαίτερα αναισθησιολόγων με την υπολειτουργία του νοσοκομείου Παπανικολάου στα χειρουργεία, σύμφωνα με τις καταγγελίες του Εργασιακού Σωματείου, με μόνο 8 από τις 26 οργανικές θέσεις αναισθησιολόγων που πρακτικά δεν γίνονται χειρουργεία πέρα των επειγόντων. Το καμάρι του Παπανικολάου, η Αιματολογική Κλινική για να καλύψει τη θέση τεχνολόγου-εργαστηρίων πληρώνει μια τεχνολόγο ο Σύλλογος Γονέων παιδιών με καρκίνο “Λάμψη”. Την ίδια στιγμή εντέλλονται οι χειρουργοί να πηγαίνουν στο ΑΧΕΠΑ και στο Παπαγεωργίου για να χειρουργήσουν σύμφωνα με την καταγγελία του Εργασιακού Σωματείου τους.

Την ώρα που στο νοσοκομείο “Άγιος Δημήτριος” λείπει το 1/3 των οργανικών θέσεων από τη νοσηλευτική, ιατρική και διοικητική υπηρεσία, στέλνει αναισθησιολόγους στο Ιπποκράτειο, στέλνει παθολόγους στα Γιαννιτσά και στη Πτολεμαΐδα. Εσχάτως ζητήθηκε από το νοσοκομείο μας οι αναισθησιολόγοι να καλύψουν ημέρες και εφημερίες του Παπανικολάου. Όλα αυτά συνθέτουν ένα εκρηκτικό μείγμα που δείχνει από ώρα σε ώρα την κατάρρευση του ΕΣΥ. Ζητάμε να σταματήσει η κοροϊδία, να σταθούν στο ύψος των περιστάσεων, να καλυφθούν όλες οι κενές οργανικές θέσεις, για να μπορούν όλοι οι πολίτες απρόσκοπτα να έχουν πρόσβαση στο ΕΣΥ για να λύσουν τα σοβαρά θέματα υγείας τους.

ΓΙΑ ΤΟ ΕΡΓΑΣΙΑΚΟ ΣΩΜΑΤΕΙΟ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΧΑΤΖΗΛΙΑΔΗΣ ΣΤΕΦΑΝΟΣ ΜΑΚΡΙΔΗΣ ΙΩΑΝΝΗΣ